

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. január 31-i rendes ülésére**

**Napirend tárgya:**

**Zöldterület gondozásra kötött keretszerződés módosítása**

**A napirendet tárgyaló ülés dátuma**: **2022. 01.31.**

**A napirendet tárgyaló ülés:** **Pénzügyi bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3. Költségkihatások** **és egyéb szükséges feltételeket, illetve megteremtésük javasolt forrásai:** 2022.évi költségvetési források

**4. Tényállás bemutatása:**

Telki község Önkormányzata 2020. április 21. napján nemzeti nyílt közbeszerzési eljárás lefolytatása alapján vállalkozási keretszerződést kötött a Hambuch Bt.-vel a település közigazgatási területén található önkormányzati tulajdonú extenzív és intenzív zöldfelületek, valamint a Telki óvodák zöldterületeinek gondozásra.

A vállalkozó írásban kereste meg az önkormányzatot és jelezte, hogy a szerződésben foglalt egységárakon a továbbiakban nem tudja vállalni a szolgáltatás ellátását.

2021-ben a 2020. évi 3,3%-os árnövekedést nem alkalmazta a Vállalkozó, hanem 2021-ben továbbra is az eredeti 2020-as árakon látta el a feladatát, ami a megrendelőnél megtakarítást eredményezett. Az infláció azonban időközben olyan mértékű lett, hogy az árindexálástól 2022-től már nem tud eltekinteni.

A hivatalos árindex növekedés 2020 óta összeségében 1,033 X 1,051 = 1,0856, azaz lefele kerekítve 108,5%.

Mivel utólagosan az indexálást két évre nem tudja érvényesíteni, ezért az infláción túli mértékű emelés érvényesítése érdekében a szerződés módosítását kezdeményezi.

A szerződés III.3.pontja az alábbiak szerint rendelkezik:

*,, Felek megállapodnak, hogy az egységárak a Keretmegállapodás hatálybalépésétől számított 12 hónapig nem változhatnak, ezt követően azonban a Szolgáltató jogosult évente egy alkalommal legfeljebb a KSH által az előző évre meghatározott összesített fogyasztói árindex mértékével módosítani (árindexálás) az egységárakat. A Szolgáltató az árindexálás időpontja előtt legalább 1 hónappal köteles Megrendelőt írásban értesíteni az árindexálás pontos időpontjáról és mértékéről. Felek a Kbt. 141. § (4) bekezdésének a) pontjára figyelemmel rögzítik, hogy az árindexálás nem eredményez a Felekre nézve Keretmegállapodás módosítási kötelezettséget, az a Keretmegállapodás automatikus módosulását jelenti. ,,*

Tekintettel arra, hogy a jelenleg kért emelés mértéke meghaladja a 2021.évi infláció mértékét, így arra csak a szerződés módosítása keretében a Kbt. 141.§ ( 2) bekezdése alapján van a képviselő-testületnek lehetősége.

*A Kbt. 141.§. (2) A szerződés - a (4) vagy (6) bekezdésben foglalt feltételek vizsgálata nélkül - új közbeszerzési eljárás lefolytatása nélkül módosítható, ha a módosítás eredményeként az ellenérték növekedése - vagy több módosítás esetén azok nettó összértéke - nem éri el az alábbi értékek egyikét sem*

*a) az uniós értékhatárt elérő értékű eredeti szerződés esetén az uniós értékhatárt;*

*b)*[***\****](https://net.jogtar.hu/jogszabaly?docid=a1500143.tv#lbj338id33fc)*szolgáltatás, árubeszerzés és építési vagy szolgáltatási koncesszió esetén az eredeti szerződés értékének 10%-át, építési beruházás esetén az eredeti szerződéses érték 15%-át;*

*valamint a módosítás nem változtatja meg a szerződés általános jellegét és illeszkedik az eredeti szerződés jellegéhez.*

Kérem a képviselő-testületet, hogy a 2021.évre számolt 5,1 %-os infláción felüli 3,4 %-os emeléshez, mely a Kbt. 141.§ (2 ) bekezdése szerinti szerződésmódosításnak minősül járuljon hozzá. A tavalyi évben az önkormányzat a járványhelyzethez kapcsolódó gazdaságpolitikai okok miatt minden szerződéses partnerét arra kért, hogy tekintsen el az áremelési igényének érvényesítésétől.

Telki, 2022. január 25.

 Deltai Károly

 polgármester

**Határozati javaslat**

**Telki község Önkormányzat Képviselő-testülete**

**/2022. (I. .) Önkormányzat határozata**

**A belső ellenőri tevékenység ellátására vonatkozó szerződés**

**módosításáról**

Telki Község Önkormányzat Képviselő-testülete úgy határoz, hogy a Hambuch Bt-vel ( 2089 Telki, Áfonya u. 18.) a település közigazgatási területén található önkormányzati tulajdonú extenzív és intenzív zöldfelületek, valamint a Telki óvodák zöldterületeinek gondozásra vonatkozó keretszerződését módosítja.

A szerződés módosítás keretében hozzájárul a keretmegállapodásban meghatározott szerződéses egységáraknak a 2021.évi 5,1 %-os mértékű inflációt meghaladóan további + 3,4 %-os mértékű emeléséhez.

2. A Képviselő-testület felhatalmazza a polgármestert a szerződés módosítás aláírására.

Felelős: Polgármester

Határidő: azonnal